《李苏州遗太湖石奇状绝伦因题二十韵奉呈梦得、乐天》
唐代·牛僧孺

胚浑何时结，嵌空此日成。掀蹲龙虎斗，挟怪鬼神惊。

带雨新水静，轻敲碎玉鸣。搀叉锋刃簇，缕络钓丝萦。

近水摇奇冷，依松助澹清。通身鳞甲隐，透穴洞天明。

丑凸隆胡准，深凹刻兕觥。雷风疑欲变，阴黑讶将行。

噤z9微寒早，轮囷数片横。地祇愁垫压，鳌足困支撑。

珍重姑苏守，相怜懒慢情。为探湖里物，不怕浪中鲸。

利涉馀千里，山河仅百程。池塘初展见，金玉自凡轻。

侧眩魂犹悚，周观意渐平。似逢三益友，如对十年兄。

旺兴添魔力，消烦破宿酲。媲人当绮皓，视秩即公卿。

念此园林宝，还须别识精。诗仙有刘白，为汝数逢迎。

作者简介：牛僧孺（779年－848年），字思黯，安定鹑觚人，唐朝宰相，牛李党争中牛党领袖。牛僧孺是进士出身。元和四年（公元809年）以贤良方正对策，与李宗闵等共同抨击时政，为宰相李吉甫排斥而久不任用。穆宗时，累官至户部侍郎、同平章事。敬宗时出任武昌军节度使。大和四年（公元830年）任兵部尚书、同平章事，成为牛（僧孺）、李（德裕）之争中牛派首领人物。武宗时，李吉甫之子李德裕为相，牛被贬任循州长史。宣宗时召还，不久病卒。